Rick Perry

James Richard "Rick" Perry (føddur 4. mars 1950 í Paint Creek, Texas) er amerikanskur politikari, sum hevur verið guvernørur í Texas í tíðarskeiðinum frá 2000 til 2015. 

Rick Perry tók við sum guvernørur í Texas eftir George W. Bush http://www.nrk.no/nyheter/verden/1.7749228. Hann segði í august 2011, at hann eisini umhugsar at leggja seg út í kappingina um, hvør skal bjóða Barack Obama (D) av í 2012 http://www.latimes.com/news/politics/la-pn-perry-president-20110813,0,6052473.story. Í talu síni segði Rick Perry millum annað, at skal skil aftur fáast á búskapin í landinum, skal arbeiðsloysið minkað og skal álit aftur fáast á USA, so er neyðugt at fara til Washington DC við einum uppsagnarskrivi. Rick Perry vísti á, at seinasta árið eru 40 % av øllum nýggjum arbeiðsplássum í USA vorðin til í Texas; hóast Texas bert hevur 10 % av samlaða fólkatalinum í USA. Um Rick Perry verður amerikanskur forseti, verður eitt tað fyrsta, hann fer at gera, at fáa sonevnda heilsupakkan hjá Barack Obama burtur. Hann fer eisini at vera nógv strangari við markinum millum Meksiko og USA. Rick Perry er útbúgvin í amerikanska flogvápninum http://www.vg.no/nyheter/utenriks/artikkel.php?artid=10081258. Hann er giftur og hevur tvey børn, ein drong og eina gentu. 

 Keldur 

Bólkur:Amerikanskir politikarar
Bólkur:Føðingar í 1950